CELEX: 62015TN0706
Language: fi
Date: 2015-12-02 00:00:00
Title: Asia T-706/15: Kanne 2.12.2015 – Makhlouf v. neuvosto

1.2.2016   
            
            
               FI
            
            
               Euroopan unionin virallinen lehti
            
            
               C 38/73
            
         Kanne 2.12.2015 – Makhlouf v. neuvosto
   (Asia T-706/15)
   (2016/C 038/98)
   Oikeudenkäyntikieli: ranska
   
      Asianosaiset
   
   
      Kantaja: Ehab Makhlouf (Damaskos, Syyria) (edustaja: asianajaja E. Ruchat)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kantajan kanne on tutkittava ja että se on perusteltu
            
         
               —
            
            
               näin ollen velvoittamaan Euroopan unionin korvaamaan kaiken kantajalle aiheutuneen vahingon määrällä, jonka unionin yleinen tuomioistuin katsoo asianmukaiseksi
            
         
               —
            
            
               velvoittamaan Euroopan unionin neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka perustuu siihen vahinkoon, joka kantajalle on aiheutunut ja josta Euroopan unionin neuvosto on vastuussa. Kanneperuste jakautuu kolmeen osaan.
   
               —
            
            
               Ensimmäinen osa, joka perustuu neuvoston toteuttamien toimien lainvastaisuuteen, koska yhtäältä rajoittavat toimenpiteet ovat luonteeltaan perusteettomia ja suhteettomia ja toisaalta ne loukkaavat oikeutta hyvään hallintoon ja kantajan mainetta sekä tämän omaisuudensuojaa,
            
         
               —
            
            
               toinen osa, joka koskee aineetonta vahinkoa, joka kantajalle on aiheutunut siitä, että hänet on merkitty niiden henkiöiden ja yhteisöjen luetteloon, joita koskevat Syyriaan kohdistettavat seuraamukset,
            
         
               —
            
            
               kolmas osa, joka koskee Euroopan unionin virheeseen perustumatonta vastuuta, koska kantajaan kohdistetut toimenpiteet rajoittavat epätavanomaisella tavalla hänen perusoikeuksiaan.